Frikirkelig konfirmasjon

Frikirkelig konfirmasjon, også kalt Tentro, er en frikirkelig konfirmasjonsundervisning, som kan velges som alternativ til kirkelig eller borgerlig konfirmasjon.

Valg av frikirkelig konfirmasjonsundervisning innebærer ingen forpliktelser i forhold til menigheten som arrangerer konfirmasjonsundervisningen.  Deltakeren trenger ikke å ha medlemskap i en frikirkelig menighet eller å tilhøre en kristen sammenheng. Det stilles heller ikke krav om å være døpt eller å la seg døpe.

Tentro er et samarbeid mellom: 
 Pinsevennenes Barne- og Ungdomsutvalg (PBU)
 De Frie Evangeliske Forsamlingers Barne- og Ungdomsråd (BUR)
 Norske Baptisters Barne- og Ungdomsforbund (NBUF)
 Det Norske Misjonsforbund (DNM)

 Innhold 
Tentro har en tydelig kristen profil, bygget på den kristne lære og ligner Den norske kirkes konfirmantundervisning. Tentro har en alternativ form og læringsmetode.

Tentro ønsker å tak i tenåringers hverdag og virkelighet og knytte dette opp mot kristen tro.

Undervisningsformen er lagt opp for å involvere konfirmanten med opplevelser som engasjerer, virkemidler hentet fra hverdagen, film, musikk, bilder, illustrasjoner og fortellinger, leker og konkurranser.

 Kilder 
 www.tentro.no – Tentro

 Eksterne lenker 
 www.tentro.no – Tentro
 www.pbu.no – Pinsevennenes Barne- og Ungdomsutvalg
 www.nbuf.no/ – Norske Baptisters Barne- og Ungdomsforbund
 www.dfef.no/bur/ De Frie Evangeliske Forsamlinger
 www.misjonsforbundet.no/ – Det Norske Misjonsforbund

Kategori:Det Norske Baptistsamfunn
Kategori:Misjonskirken Norge
Kategori:De Frie Evangeliske Forsamlinger
Kategori:Pinsebevegelsen
Kategori:Seremonier